cyanic-selkie/wikianc huggingface dataset:
MeWe
Επιχείρηση
Το 1998, ο επιχειρηματίας Μαρκ Γουάινστιν ίδρυσε το SuperGroups.com, έναν ιστότοπο κοινωνικών μέσων. Ο ιστότοπος έκλεισε από τον μεγαλύτερο επενδυτή του το 2001. Συγκεντρώνοντας σε μεγάλο βαθμό την ίδια ηγετική ομάδα, ο Γουάινστιν ενσωμάτωσε τη Sgrouples Inc. το 2011. Το MeWe ιδρύθηκε ως θυγατρική της Sgrouples και εδρεύει στο Κάλβερ Σίτι της Καλιφόρνια. Κατά τα επόμενα έξι χρόνια, η Sgrouples συγκέντρωσε περίπου 10 εκατομμύρια δολάρια από επενδυτές, συμπεριλαμβανομένης της ιδρύτριας του LinkedIn Learning Λίντα Γουέινμαν, της σχεδιάστριας μόδας Ρέιτσελ Ρόι και των συγγραφέων Τζακ Κάνφιλντ και Μάρσι Σιμόφ.
Το MeWe ολοκλήρωσε τον αρχικό γύρο χρηματοδότησης τον Ιούλιο του 2018, συγκεντρώνοντας 5,2 εκατομμύρια δολάρια σε νέα κεφάλαια. Η εταιρεία άρχισε να εργάζεται για την αναβάθμιση του MeWe και την έναρξη εργασιών σε ένα επιχειρηματικό λογισμικό με την ονομασία MeWePRO.
Το MeWe υπογραμμίζει τη δέσμευσή του για προστασία της ιδιωτικής ζωής και παραμένει χωρίς διαφημίσεις. Το MeWe είπε ότι δεν θα χρησιμοποιήσει ποτέ cookies ή λογισμικό υποκλοπής spyware για τη δημιουργία περιεχομένου σχετικά με τους χρήστες και ότι δεν θα παρακολουθεί τη δραστηριότητα των χρηστών με κανέναν τρόπο ούτε θα πουλά δεδομένα χρήστη σε τρίτους. Το MeWe έχει περιγραφεί ως «anti-Facebook» λόγω της εστίασης στην προστασία προσωπικών δεδομένων, στην έλλειψη εποπτείας και στον απλό αλγόριθμο τροφοδοσίας.
Παραπομπές
Κατηγορία:Αμερικανικοί ιστότοποι κοινωνικής δικτύωσης Κατηγορία:Λογισμικό Android Κατηγορία:Λογισμικό iOS Κατηγορία:Πολύγλωσσοι ιστότοποι
Ομάρ Ελαμπντελαουί
Ο Ομάρ Ελαμπντελαουί (νορβηγικά: Omar Elabdellaoui, 5 Δεκεμβρίου 1991) είναι Νορβηγός επαγγελματίας ποδοσφαιριστής, που αγωνίζεται ως δεξιός αμυντικός και μέσος στην Εθνική Νορβηγίας και στο Πρωτάθλημα Νορβηγίας για την Μπόντο Γκλιμτ.
2011 (δανεισμός στη Στρέμσγκοντσετ)
Το 2011 η διοίκηση της Μάντσεστερ Σίτι αποφάσισε να παραχωρήσει δανεικό τον Ελαμπντελαουί, προκειμένου να πάρει συμμετοχές και να αποκομίσει εμπειρίες. Πρώτος σύλλογος στον οποίο δόθηκε δανεικός, ήταν η Νορβηγική Στρέμσγκοντσετ, στην οποία παρέμεινε για ένα χρόνο πραγματοποιώντας στο πρωτάθλημα της χώρας 12 εμφανίσεις και καταφέρνοντας να πετύχει ένα γκολ.
2012 (δανεισμός στη Φέγενορντ)
Μετά το τέλος του δανεισμού του στη Στρέμσγκοντσετ, ο Ελαμπντελαουί, παραχωρήθηκε ως δανεικός στην ολλανδική Φέγενορντ, στην οποία παρέμεινε επίσης για ένα χρόνο πραγματοποιώντας όμως συνολικά μόλις πέντε εμφανίσεις. Αν και η Ολλανδική ομάδα επιθυμούσε την ανανέωση του δανεισμού του, ο ίδιος ο Ελαμπντελαουί αρνήθηκε να παραμείνει στον σύλλογο, καθώς επιθυμούσε να μεταγραφεί σε σύλλογο όπου θα είχε περισσότερο χρόνο συμμετοχής.
Άιντραχτ Μπράουνσβαϊγκ
Το 2013, ο Ελαμπντελαουί δόθηκε και πάλι δανεικός, αυτή τη φορά στη γερμανική Άιντραχτ Μπράουνσβαϊγκ, στην οποία παρέμεινε αρχικά για ένα χρόνο πραγματοποιώντας 14 συμμετοχές. Οι πολύ καλές του εμφανίσεις με την ομάδα της Άιντραχτ Μπράουνσβαϊγκ ανάγκασαν τη διοίκηση του συλλόγου να αποκτήσουν τον παίκτη με κανονική μεταγραφή, αφού είχε βοηθήσει τα μάλα, στην άνοδο της ομάδας του στην Μπούντεσλιγκα, η Μάντσεστερ Σίτι δέχτηκε να τον παραχωρήσει. Στο ντεμπούτο του στη Μπούντεσλιγκα, έπαιξε κόντρα στη Βέρντερ Βρέμης. Την περίοδο 2013-14 ο Ελαμπντελαουί αποτελούσε βασικό στέλεχος της ομάδας της Άιντραχτ Μπράουνσβαϊγκ και πραγματοποίησε συνολικά 29 εμφανίσεις.
Ολυμπιακός
Στις 17 Ιουνίου 2014 είχε πρόταση για συμβόλαιο από τον Ολυμπιακό. Την επόμενη μέρα δέχτηκε να υπογράψει, δηλώνοντας την ικανοποίηση του, με τον τρόπο που εξελίχθηκαν τα πράγματα.
2014-15
Ο Ελαμπντελαουί έκανε το ντεμπούτο του, στο πρωτάθλημα Ελλάδας, στις 23 Αυγούστου 2014, κόντρα στη Νίκη Βόλου, σε έναν αγώνα που έληξε 3-1 υπέρ του Ολυμπιακού. Αγωνίστηκε σε όλον τον αγώνα. Στις 16 Σεπτεμβρίου 2014, σημείωσε και το ντεμπούτο του στο Τσάμπιονς Λιγκ, κόντρα στην Ατλέτικο Μαδρίτης, πάλι ως βασικός και πάλι, αγωνιζόμενος, σε όλον τον αγώνα. Το τελικό σκορ ήταν 3-2 υπέρ του Ολυμπιακού. Στις 30 Νοεμβρίου του 2014, πέτυχε και το πρώτο του γκολ με τη φανέλα του Ολυμπιακού, κόντρα στην Κέρκυρα. Η χρονιά τελείωσε με τον Ελαμπτεναλουί να πανηγυρίζει το Πρωτάθλημα Ελλάδος. Αργότερα, πανηγύρισε και το Κύπελλο Ελλάδος, καταφέρνοντας στην πρώτη του χρονιά νταμπλ.
2015-16
Και την επόμενη σεζόν ήταν από τους βασικούς παίχτες του Ολυμπιακού, σημειώνοντας 20 εμφανίσεις στη Σούπερ Λιγκ. Μάλιστα εκείνη τη χρονιά πέτυχε και το γκολ που έκρινε το ντέρμπι με τον ΠΑΟΚ στο Καραϊσκάκης. Δύο μήνες αργότερα πέτυχε και δεύτερο γκολ, αυτή τη φορά κόντρα στην Καλλονή, στην τελευταία αγωνιστική του πρωταθλήματος. Στο τέλος της χρονιάς ο Ελαμπενταλουί πανηγύρισε το δεύτερο συνεχόμενο πρωτάθλημα με τον πειραϊκό σύλλογο. Αυτή τη σεζόν δεν κατάφερε να πανηγυρίσει το νταμπλ, καθώς ο Ολυμπιακός ηττήθηκε στον τελικό Κυπέλλου από την ΑΕΚ.
2016-17 (δανεισμός στη Χαλ Σίτι)
Η σεζόν αυτή δεν ήταν καλή για τον αθλητή στον Ολυμπιακό. Μετά τις διαδοχικές αλλαγές προπονητών μέσα στο καλοκαίρι: Μάρκο Σίλβα, Βίκτορ Σάντσεθ και, τέλος, Πάουλο Μπέντο και συν τον τραυματισμό που τον ταλαιπώρησε, εκείνη τη σεζόν κατάφερε μόλις 4 συμμετοχές σε όλες τις διοργανώσεις. Έτσι, κατά τη χειμερινή μεταγραφική περίοδο, ο πρώτος εκ των προαναφερθέντων τον πήρε μαζί του στη Χαλ Σίτι με τη μορφή δανεισμού. Εκεί, ο Νορβηγός ποδοσφαιριστής κατάφερε 8 συμμετοχές στην Πρέμιερ Λιγκ, όμως η ομάδα του υποβιβάστηκε. Το ντεμπούτο το έκανε στις 22 Ιανουαρίου του 2017, κόντρα στην Τσέλσι. Στο τέλος της χρονιάς επέστρεψε στον Ολυμπιακό.
2017-18
Τη σεζόν αυτή συνέχισε να αγωνίζεται στον Ολυμπιακό, παρά τις διάφορες μεταγραφικές φήμες. Ξεκινώντας τη σεζόν βασικός στους δύο προκριματικούς αγώνες για τους ομίλους του Τσάμπιονς Λιγκ, κόντρα στη Ριέκα, οι οποίοι ήταν αμφότεροι νικηφόροι, με τον Ολυμπιακό να εισέρχεται με έναν χρόνο απουσίας στους ομίλους.
Διεθνείς συμμετοχές
Ο Ομάρ Ελαμντελαουί πραγματοποίησε το ντεμπούτο του με την εθνική ομάδα της Νορβηγίας Κ15 στις 8 Αυγούστου του 2006 στον ισόπαλο αγώνα με την αντίστοιχη εθνική Πολωνίας (0-0 το σκορ).
Από το 2006 και μέχρι σήμερα, έχει αγωνιστεί με όλες τις ομάδες της εθνικής Νορβηγίας, τόσο σε επίπεδο νέων όσο και σε επίπεδο ανδρών. Σε επίπεδο νέων, έχει αγωνιστεί με τις Εθνικές Νορβηγίας Κ15, Κ16, Κ17, Κ18, Κ19, Κ21 και Κ23, ενώ με την Εθνική ομάδα των ανδρών έχει πραγματοποιήσει μέχρι στιγμής 7 συμμετοχές.
Το ντεμπούτο του με την εθνική ομάδα Νορβηγίας των ανδρών το πραγματοποίησε στις 14 Αυγούστου 2013 στο φιλικό αγώνα με αντίπαλο την αντίστοιχη εθνική Σουηδίας, με τον Ελαμπντελαουί να αγωνίζεται ως βασικός και για 72 λεπτά ως δεξί μπακ.
Προσωπική ζωή
Ο Ελαμπντελαουί έλκει την καταγωγή του από το Μαρόκο, ενώ είναι ξάδελφος Μοχάμεντ Αμπντελαουί και του Μουσταφά Αμπντελαουί.
Εξωτερικοί συνδέσμοι
Κατηγορία:Νορβηγοί ποδοσφαιριστές Κατηγορία:Αμυντικοί ποδοσφαιριστές Κατηγορία:Νορβηγοί ποδοσφαιριστές στο εξωτερικό Κατηγορία:Ποδοσφαιριστές Φέγενορντ Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Στρέμσγκοντσετ ΙΦ Κατηγορία:Ποδοσφαιριστές Εθνικής Νορβηγίας Κ21 Κατηγορία:Ποδοσφαιριστές Εθνικής Νορβηγίας Κ19 Κατηγορία:Ποδοσφαιριστές Εθνικής Νορβηγίας Κ17 Κατηγορία:Ποδοσφαιριστές Χαλ Σίτι Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Νορβηγίας Κατηγορία:Ποδοσφαιριστές Άιντραχτ Μπράουνσβαϊγκ Κατηγορία:Ποδοσφαιριστές Τίπελιγκαεν Κατηγορία:Ποδοσφαιριστές Έρεντιβιζι Κατηγορία:Ποδοσφαιριστές 2. Μπουντεσλίγκα Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στη Γερμανία Κατηγορία:Ξένοι ποδοσφαιριστές στην Ολλανδία Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Γαλατασαράι
Γράβος Τρικάλων
Ο Γράβος Τρικάλων είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 730 μέτρων. Είναι χωριό του πρώην δήμου Νεράιδας.
Το 2011 είχε πληθυσμό 21 κατοίκων.
Είναι ορεινός οικισμός άνωθεν του Αχελώου και αποτελείται από 6 κατοικίες. Έχει πυκνή βλάστηση.
Κατηγορία:Χωριά του νομού Τρικάλων Κατηγορία:Δήμος Πύλης
Επαρχία του Λόντι
Η επαρχία του Λόντι (ιταλικά: Provincia di Lodi) είναι επαρχία στην περιφέρεια της Λομβαρδίας στην Ιταλία. Η έκτασή της είναι 782 τ.χλμ. και ο πληθυσμός της ανέρχεται σε 220.530 (2008) κατοίκους. Έδρα της επαρχίας είναι το Λόντι (Lodi). Συνολικά, η επαρχία αριθμεί 62 δήμους.
Συνορεύει βόρεια με την επαρχία του Μιλάνου, ανατολικά με την επαρχία της Κρεμόνα, νότια με την Εμίλια-Ρομάνια (επαρχία της Πιατσέντσα) και δυτικά με την επαρχία της Παβίας.
Εξωτερικοί σύνδεσμοι
Λοντι
Χρύσης
μικρογραφία|250px|Ο Χρύσης επιχειρεί παρακαλώντας να εξαγοράσει την κόρη του από τον Αγαμέμνονα. [[Απουλία|Απουλιανός ερυθρόμορφος κρατήρας, περ. 360 - 350 π.Χ., Μουσείο του Λούβρου.]] Στην ελληνική μυθολογία με το όνομα Χρύσης αναφέρονται τα παρακάτω δύο διαφορετικά πρόσωπα:
Πηγές
Χρυσης
Χρήστος Φώλιας
Ο Χρήστος Φώλιας (1951) είναι Έλληνας επιχειρηματίας και πολιτικός, που διετέλεσε ευρωβουλευτής, βουλευτής και υπουργός.
Βιογραφικά στοιχεία
Γεννήθηκε το 1951 στη Θεσσαλονίκη, ενώ κατάγεται από τα Γρεβενά. Σπούδασε οικονομικές επιστήμες στο Αμερικανικό Πανεπιστήμιο της Βηρυτού. Ως επιχειρηματίας, συμμετείχε στην ομάδα που δημιούργησε την Goody's, που σήμερα είναι η μεγαλύτερη ελληνική αλυσίδα εστιατορίων γρήγορου φαγητού, και υπήρξε ο εμπνευστής του ονόματός της. Η Goody's ήταν η πρώτη ελληνική επιχείρηση που εφάρμοσε το σύστημα franchising για την ανάπτυξη της αλυσίδας.
Το 1999 τοποθετήθηκε στο ευρωψηφοδέλτιο της Νέας Δημοκρατίας από τον Κώστα Καραμανλή. Εκλέχθηκε ευρωβουλευτής, θέση στην οποία παρέμεινε μέχρι το 2004, οπότε παραιτήθηκε για να θέσει υποψηφιότητα στις βουλευτικές εκλογές εκείνης της χρονιάς, στο νομό Γρεβενών. Εκλέχθηκε βουλευτής Γρεβενών το 2004 και επανεκλέχθηκε το 2007.
Διετέλεσε υφυπουργός Οικονομίας και Οικονομικών από τον Μάρτιο του 2004 μέχρι τον Σεπτέμβριο του 2007 και υπουργός Ανάπτυξης από τον Σεπτέμβριο του 2007 μέχρι τον Ιανουάριο του 2009.
Πηγές
Κατηγορία:Έλληνες επιχειρηματίες Κατηγορία:Ευρωβουλευτές εκλεγμένοι με τη Νέα Δημοκρατία Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Γρεβενών Κατηγορία:Έλληνες υφυπουργοί Οικονομίας και Οικονομικών Κατηγορία:Έλληνες υπουργοί Ανάπτυξης Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Transformers (σειρά ταινιών)
Το Transformers είναι μία σειρά αμερικάνικων ταινιών δράσης και επιστημονικής φαντασίας βασισμένη στο ομώνυμο franchise που ξεκίνησε την δεκαετία του 1980. Ο Μάικλ Μπέι σκηνοθέτησε τις πέντε πρώτες ταινίες: Transformers (2007), Η εκδίκηση ων Hττημένων (2009), Transformers 3 (2011), Εποχή Αφανισμού (2014) και Ο Τελευταίος Ιππότης (2017) και έμεινε παραγωγός για όλες τις επόμενες ταινίες. Μία spin-off/prequel ταινία Bumblebee, σκηνοθετημένη από τον Τράβις Νάιτ κυκλοφόρησε το 2018. Η έβδομη ταινία με τίτλο Η Εξέγερση των Θηρίων σκηνοθετημένη από τον Στίβεν Κέιπλ Τζρ. κυκλοφόρησε το 2023, με μία άλλη πρίκουελ ταινία με τίτλο Transformers Ένα να είναι προγραμματισμένη να κυκλοφορήσει το 2024. Η σειρά ταινιών έχει διανεμηθεί από την Paramount Pictures και για τις δύο πρώτες ταινίες η DreamWorks Pictures. Οι πρώτες ταινίες Transformers έλαβαν αρνητικές προς ανάμεικτες κριτικές, εκτός από το Bumblebee, που έλαβε θετικές κριτικές. Είναι η 13η πιο κερδοφόρα σειρά ταινιών, με σύνολο εσόδων $5.02 δισεκατομμυρίων, με δύο από αυτές να έχουν ξεπεράσει τα $1 δισεκατομμύρια.
Γενικός Κυβερνήτης του Αγίου Χριστόφορου και Νέβις
Ο Γενικός Κυβερνήτης του Αγίου Χριστόφορου και Νέβις (Governor-General ) είναι ο αντιπρόσωπος του Μονάρχη στο νησί. Η επίσημη έδρα του Γενικού Κυβερνήτη είναι το Κυβερνείο (Government House). Η χώρα έγινε ανεξάρτητη από το Ηνωμένο Βασίλειο τον Σεπτέμβριο του 1983. Ο Γενικός Κυβερνήτης διορίζεται από τον εκάστοτε Μονάρχη. Πρώτος στο αξίωμα μετά την ανεξαρτησία, υπηρέτησε ο Κλέμεντ Άριντελ, ο οποίος είχε υπηρετήσει και ως κυβερνήτης πριν την ανεξαρτησία. Ο Σερ Κάθμπερτ Μόντρεβιλ Σεμπάστιαν είναι ο μακροβιότερος ως σήμερα Γενικός Κυβερνήτης, με συνολική θητεία 17 ετών. Το 2015 ο Σερ Τάπλεϊ Σίτον διορίστηκε Γενικός Κυβερνήτης μετά την απόσυρση του διορισμού του Σερ Έντμουντ Λόρενς. Έγινε ο πρώτος υπηρεσιακός (προσωρινός) Γενικός Κυβερνήτης στον Άγιο Χριστόφορο και Νέβις. Από το 2023 στο αξίωμα βρίσκεται η Λαίδη Μαρσέλα Λίμπαρντ.
Transformers (σειρά ταινιών)
Εξωτερικοί σύνδεσμοι
Κατηγορία:Φανταστικά σύμπαντα Κατηγορία:Αμερικανικές σειρές ταινιών Κατηγορία:Ταινίες παραγωγής DreamWorks Κατηγορία:Paramount Pictures franchises Κατηγορία:Transformers (σειρά ταινιών)
Γενικός Κυβερνήτης του Αγίου Χριστόφορου και Νέβις
Γενικοί Κυβερνήτες του Αγίου Χριστόφορου και Νέβις (1983–σήμερα)
{{legend|#E6E6AA|Υποδηλώνει υπηρεσιακούς γενικούς κυβερνήτες}}
Εξωτερικοί σύνδεσμοι
Γενικος Κυβερνητης
Ευρωμπάσκετ 1953
Η 8η διοργάνωση του ευρωπαϊκού πρωταθλήματος καλαθοσφαίρισης ανδρών του 1953 (γνωστό και ως Ευρωμπάσκετ 1953) οργανώθηκε από τη FIBA Europe. Το τουρνουά διοργάνωσε η Σοβιετική Ένωση, ως πρωταθλητές Ευρώπης του 1951 και έλαβε χώρα στη Μόσχα, κατά το διάστημα από τις 24 Μαΐου ως τις 4 Ιουνίου.
Σ' αυτό συμμετείχαν πάλι 17 ομάδες. Η Σοβιετική Ένωση, που είχε στην σύνθεσή της τον καλύτερο παίκτη της διοργάνωσης, τον Κόνιεφ και είχε την καλύτερη ομάδα, ήταν το αδιαφιλονίκητο φαβορί για το χρυσό μετάλλιο μέσα στην έδρα της και τελικώς το κατέκτησε αήττητη, με νίκες 10-0. Καταρρίφθηκε ακόμη και το ρεκόρ μεγαλύτερης διαφοράς πόντων στη διοργάνωση, καθώς σημειώθηκε διαφορά 104 πόντων, το οποίο διατηρείται μέχρι και σήμερα. Αυτό επετεύχθη στη νίκη της Σοβιετικής Ένωσης εναντίον της Δανίας, με το εντυπωσιακό 118-14 (μάλιστα οι 118 πόντοι ήταν τότε ακόμα μεγαλύτερο κατόρθωμα, αν συνυπολογιστεί το ότι δεν είχε θεσπιστεί ακόμα το τρίποντο, το οποίο καθιερώθηκε για πρώτη φορά στο NBA το 1979 και διεθνώς από την FIBA το 1984).
Αγώνες κατάταξης για τις θέσεις 9-18
Οι δύο πρώτες ομάδες κάθε ομίλου οδηγήθηκαν στην τελική φάση των 8 καλύτερων ομάδων. Οι υπόλοιπες ομάδες δημιούργησαν δύο όμιλους, πριν διασταυρωθούν μεταξύ τους οι ομάδες ανάλογα με τις θέσεις που κατέλαβαν, για να καθορίσουν την τελική κατάταξη. Η ομάδα που κατέλαβε την πέμπτη θέση στο Γκρουπ 2 καταλμβάνε την 17η θέση.
Τελική Φάση
Οι δύο καλύτερες ομάδες των ομίλων δημιούργησαν έναν τελευταίο όμιλο. Χωρίς αγώνες νοκ-άουτ, η τελική κατάταξη των ομάδων ήταν αυτή που καθόρισε τα μετάλλια. Από την Αίγυπτο αφαιρέθηκε ο 1 βαθμός της ήττας, λόγω της απόσυρσής της από το ματς εναντίον του Ισραήλ.
Βραβεία και Στατιστική
Έγιναν 80 αγώνες και επιτεύχθησαν 8.390 πόντοι.
Μπαντίν Τζαράν
thumb|right|Τοπίο από έναν από τους πολλούς μικρότερους αμμόλοφους της ερήμου Μπαντίν Τζαράν Η Μπαντίν Τζαράν (κινεζ. 巴丹吉林沙漠) είναι μια έρημος στην Κίνα, που εκτείνεται στις επαρχίες Κανσού, Νινγκσιά και Εσωτερική Μογγολία. Καλύπτει μια έκταση 49.000 τετραγωνικά χιλιόμετρα, κάτι που την καθιστά την τρίτη μεγαλύτερη έρημο της Κίνας.
Η Μπαντίν Τζαράν φιλοξενεί μερικούς από τους υψηλότερους σταθερούς αμμόλοφους πάνω στη Γη, με μερικούς να φτάνουν σε ύψος πάνω από 500 μέτρα, αν και ο μέσος όρος είναι περίπου 200 μέτρα. Ο υψηλότερος αμμόλοφός της μετρείται από τη βάση ως την κορυφή ως ο τρίτος υψηλότερος αμμόλοφος στον κόσμο και ο υψηλότερος στατικός αμμόλοφος στον κόσμο. Η έρημος διαθέτει επίσης περισσότερες από 100 λίμνες που τροφοδοτούνται από πηγές και βρίσκονται ανάμεσα στους αμμόλοφους, μερικές από τις οποίες έχουν γλυκό νερό, ενώ άλλες είναι εξαιρετικά αλατούχες. Αυτές οι λίμνες δίνουν στην έρημο το όνομά της που στη μογγολική γλώσσα σημαίνει «Μυστηριώδεις λίμνες». Αυτές οι λίμνες δεν έχουν μελετηθεί πλήρως, αν και οι λίμνες υψηλού pH φιλοξενούν εξαιρετικά ενδιαφέρουσες κοινότητες ζώων. Διασχίζεται επίσης από ένα ποτάμι, το Ρουό Σουί (= «Αδύνατο νερό»), το οποίο έχει σχηματίσει μια αλλουβιακή πεδιάδα καταμεσίς στην έρημο.
Γεωγραφία
Η έρημος καλύπτει σημαντικό μέρος του νότιου-κεντρικού τμήματος της αυτόνομης περιοχής της Εσωτερικής Μογγολίας, καθώς και το βόρειο τμήμα της επαρχίας Κανσού. Βρίσκεται στο οροπέδιο Αλχσά, περίπου 1.200 μέτρα πάνω από την επιφάνεια της θάλασσας΄, και αναφέρεται ως τμήμα της ερήμου Γκόμπι, της μεγαλύτερης της Ασίας. Συνδέεται προς τα βόρεια με την Γκόμπι και προς τα ανατολικά από το Όρος Λανγκ, που τη χωρίζει από την έρημο Ουλάν Μπουχ (乌兰布 和 沙漠).
Η έρημος Μπαντίν Τζαράν, όπως και η Έρημος Τενγκέρ που βρίσκεται στα ανατολικά της (και με την οποία η Μπαντίν Τζαράν βρίσκεται σε διαδικασία συγχωνεύσεως, εξαιτίας της εκτεταμένης ερημοποιήσεως) είναι περίπου κατά το ήμισυ άγονο, αμμώδες έδαφος και κατά το άλλο μισό μείγμα από στερεό βραχώδες υπόστρωμα και χαλαρό χαλίκι. Αρκετές μικρές λίμνες και οάσεις βρίσκονται διάσπαρτες στην έρημο, γύρω από την οποία μπορεί και αναπτύσσεται περιορισμένη βλάστηση.
Εξωτερικοί σύνδεσμοι
Μπαντιν Τζαρ
Οσορκόν Γ΄
Ο Οσορκόν Γ΄ ήταν φαραώ της 22ης δυναστείας της Αιγύπτου τον 8ο αι. π.Χ. Με την ενθρόνισή του έλαβε το επίθετο Ουσερμαατρέ Σετεπενανμούν· επίσης είχε το επίθετο Σι-Εσέ (Ίσιδος υιός). Είναι το ίδιο πρόσωπο με τον διάδοχο και ανώτερο ιερέα τού Αμούν Οσορκόν Β΄, γιο του Τακελότ Β΄ από τη μεγάλη βασιλική σύζυγό του Καρομάμα Β΄.
Ο πριγκιπας Οσορκόν Β΄ τεκμηριώνεται καλά από το Χρονικό του, που αποτελείται από μία σειρά από επιγραφές για τις δραστηριότητές του στις Θήβες, στην Πύλη της Βούβαστης, στο Καρνάκ. Βασίλευσε αργότερα ως Οσορκόν Γ΄ στην Άνω Αίγυπτο για 28 έτη, αφού νίκησε τις αντίπαλες δυνάμεις τού Πεντουμπάστ Α΄/Σοσένκ ΣΤ΄, που είχαν προφανώς αντισταθεί στην εξουσία του πατέρα του εκεί. Ο Οσορκόν Γ΄ είχε τα πέντε τελευταία έτη της εξουσίας του συμβασιλιά τον γιο του Τακελότ Γ΄, όπως μας αναφέρει η επιγραφή Νο.13 στο Νειλόμετρο του Καρνάκ. Ο επίσημος τίτλος του ήταν μακρύς και επιτηδευμένος: Ουσερμαατρέ, Σετεπεναμούν, Οσορκόν Σι-Εσέ Μερυαμούν, Νετζέρ-Εκά-ουασέτ.
Πηγές
Κατηγορία:Φαραώ της 22ης Αιγυπτιακής Δυναστείας
Λεφαίικα Τρικάλων
Τα λεφαίικα είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 679 μέτρων. Είναι χωριό του πρώην δήμου Νεράιδας.
Το 2011 είχε πληθυσμό 57 κατοίκων.
Είναι κεντρικός οικισμός κάτωθεν του Αρματολικού Τρικάλων δίπλα από τον ποταμό Αχελώο στα 680 μέτρα.
Κατηγορία:Χωριά του νομού Τρικάλων Κατηγορία:Δήμος Πύλης
Θάνος Μαρούλης
Καριέρα
Ο Θάνος Μαρούλης ασχολήθηκε από πολύ μικρός με την πετοσφαίριση στις ακαδημίες του Ο.ΠΕ. Ρεθύμνου από το 1997 μέχρι το 2000. Το καλοκαίρι του 2000 μεταπήδησε στην έτερη ομάδα της Κρήτης, την Γ.Ε. Ιεράπετρας, στην οποία παρέμεινε για 4 χρόνια.
Την περίοδο 2004-05 αγωνίστηκε με τα χρώματα του Μακεδονικού Θεσσαλονίκης και το καλοκαίρι του 2005 πήρε μεταγραφή για την Α.Ε.Κ., στην οποία παρέμεινε για ένα χρόνο.
Το καλοκαίρι του 2006 μεταπήδησε στη Γ.Ε. Μεσσηνίας, με υποσχετική από την Α.Ε.Κ., στην οποία αγωνίστηκε για ένα χρόνο. Την αγωνιστική περίοδο 2007-08 αγωνίστηκε για δεύτερη φορά με την ομάδα της Α.Ε.Κ., ωστόσο το καλοκαίρι του 2008 αγωνίστηκε με τη φανέλα του έτερου δικέφαλου, του Π.Α.Ο.Κ., στον οποίο παρέμεινε επίσης για ένα χρόνο.
Από το 2009 μέχρι και το καλοκαίρι του 2012 αγωνιζόταν με τον Γυμναστικό Λαμίας, με τον οποίο πραγματοποίησε πολύ καλές εμφανίσεις. Στις επιτυχίες του με την ομάδα της Λαμίας θα πρέπει να αναφερθεί η 4η θέση του Πρωταθλήμτος της Α1 την περιόο 2009-10 αλλά και η συμμετοχή του στον τελικό του Κυπέλλου Ελλάδας την περίοδο 2011-12. Οι εμφανίσεις του προκάλεαν το ενδιαφέρον μεταξύ άλλων και του Ολυμπιακού, ο οποίος κατάφερε τελικά να τον εντάξει στο δυναμικό του. Με τον Ολυμπιακό κατέκτησε την αγωνιστική περίοδο 2012-13 το εγχώριο τρεμπλ, δηλαδη το Πρωτάθλημα, το Κύπελλο αλλά και το Λιγκ Καπ Ελλάδος.
Το καλοκαίρι του 2015 μεταγράφηκε στον Παναθηναϊκό.
Πηγές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές της εθνικής Ελλάδος Κατηγορία:Πετοσφαιριστές ΑΕΚ Κατηγορία:Πετοσφαιριστές ΠΑΟΚ Κατηγορία:Πετοσφαιριστές ΟΣΦΠ Κατηγορία:Πετοσφαιριστές ΠΑΟ Κατηγορία:Πετοσφαιριστές Φοίνικα Σύρου
Φρανκ Φλέτσερ
Ο Φράνκ Τζακ Φλέτσερ (Frank Jack Fletcher, 29 Απριλίου 1885 - 25 Απριλίου 1973) ήταν Αμερικανός ναύαρχος.
Σπούδασε στη Ναυτική Ακαδημία της Αννάπολης και μετείχε στον Α΄ Παγκόσμιο Πόλεμο. Το 1931 διορίσθηκε Επιτελάρχης των αμερικανικών δυνάμεων της Ασίας και στη περίοδο 1933-1935 άμεσος βοηθός και συνεργάτης του Υπουργού των Ναυτικών Σουάνσον. Το 1939 ανέλαβε την αρχηγία της 3ης και αργότερα της 6ης μοίρας καταδρομικών μέχρι της επίθεσης των Ιαπώνων στο Περλ Χάρμπορ. Το 1942 μετείχε των επιχειρήσεων στις νήσους Μάρσαλ και Τζίλμπερτ ενώ διακρίθηκε στις ναυμαχίες στη Θάλασσα των Κοραλλίων και τη Νήσο Μιντγουαίη καθώς και στην απόβαση του Γκουαλντακανάλ.
Το 1943 ανέλαβε αρχηγός των Ναυτικών δυνάμεων του Βορείου Ειρηνικού και το 1944 ηγήθηκε των επιχειρήσεων στη Θάλασσα των Κοραλλίων, ενώ το 1945 βοήθησε αποτελεσματικά στις κατά της Βορείου Ιαπωνίας αποβατικές επιχειρήσεις. Τον Νοέμβριο του ίδιου έτους διετέλεσε μέλος του Ανωτάτου Συμβουλίου του Αμερικανικού Ναυτικού και το 1946 Πρόεδρος αυτού μέχρι την αποστρατεία του, το 1947.
Προς τιμή του Φρανκ Φλέτσερ ονομάσθηκε ειδικός τύπος σύγχρονου αμερικανικού αντιτορπιλικού του οποίου διάφορα χαρακτηριστικά όπως τη δύναμη πυρός, ταχύτητα κ.λπ είχε ο ίδιος παλαιότερα επεξεργασθεί ως ανάγκη ναυπήγησης.
Εξωτερικοί σύνδεσμοι
Κατηγορία:Αμερικανοί στρατιωτικοί Κατηγορία:Αμερικανοί του Β΄ Παγκοσμίου Πολέμου
Ταχύτητα πλοίου
Κατηγορίες
Η ταχύτητα των πλοίων διακρίνεται στις ακόλουθες κατηγορίες: Βέβαια υπάρχουν και άλλες ειδικότερες ταχύτητες πλοίου, ανάλογα με το αντικείμενο απασχόλησης του πλοίου π.χ. ταχύτητα πόντισης άγκυρας ή φραγμάτων, ανέλκυσης, έρευνας, αλιείας, ναρκαλιείας και ναρκοθέτησης, απονήωσης και προσνήωσης, "εν αναδύσει" και "εν καταδύσει" (ύποβρυχίων) κλπ.
Προσδιορισμός
Η ταχύτητα πλοίου προσδιορίζεται με τα δρομόμετρα ή με την απόσταση σε συνάρτηση του χρόνου παρατήρησης, (στίγμα εξ αναμετρήσεως), ή από γραμμές θέσης, ή με σύγχρονο ραντάρ ή με τις γνωστές ηλεκτρονικές συσκευές θέσης (GPS).
Κατηγορία:Πλοίο Κατηγορία:Ναυσιπλοΐα
Καστρί Ιωαννίνων
Κατηγορία:Αποσαφηνίσεις ελληνικών τοπωνυμίων
Κυριάκος Μητσοτάκης
Ο Κυριάκος Μητσοτάκης (Αθήνα, 4 Μαρτίου 1968) είναι Έλληνας πολιτικός, πρόεδρος της Νέας Δημοκρατίας και πρωθυπουργός της Ελλάδας.
Μετά τη νίκη της Νέας Δημοκρατίας στις βουλευτικές εκλογές του 2019, ο Μητσοτάκης σχημάτισε κυβέρνηση και ανέλαβε την πρωθυπουργία. Στις εκλογές του Μαΐου 2023, που διεξήχθησαν με το σύστημα της απλής αναλογικής, το κόμμα του με το 40,79% των ψήφων απέσπασε σχετική πλειοψηφία 146 εδρών στη Βουλή· δεν κατέστη δυνατό να σχηματιστεί κυβέρνηση και ο Μητσοτάκης παρέδωσε την πρωθυπουργία στον υπηρεσιακό πρωθυπουργό Ιωάννη Σαρμά. Μετά τις νέες εκλογές του Ιουνίου με το σύστημα της ενισχυμένης αναλογικής και τη νίκη της Νέας Δημοκρατίας με ποσοστό 40,56%, ανέλαβε εκ νέου την πρωθυπουργία της Ελλάδας σχηματίζοντας αυτοδύναμη κυβέρνηση.
Είναι βουλευτής της Νέας Δημοκρατίας από τις εκλογές του 2004. Από το 2013 ως το 2015 διετέλεσε υπουργός Διοικητικής Μεταρρύθμισης στην κυβέρνηση Σαμαρά. Τον Ιανουάριο του 2016 εξελέγη πρόεδρος της Νέας Δημοκρατίας επικρατώντας του Βαγγέλη Μεϊμαράκη, του Απόστολο Τζιτζικώστα και του Άδωνι Γεωργιάδη. Από το 2016 ως το 2019 ήταν ο Αρχηγός της Αξιωματικής Αντιπολίτευσης στην Ελλάδα.
Κατά τη διάρκεια της διακυβέρνησής του, ο Μητσοτάκης επαινέθηκε για την φιλοευρωπαϊκή και τεχνοκρατική του ηγεσία, την διαχείριση της πανδημίας COVID-19 στην Ελλάδα και τον ψηφιακό εκσυγχρονισμό της ελληνικής δημόσιας διοίκησης. Η εφημερίδα The Economist ονόμασε την Ελλάδα την χώρα με την ταχύτερα αναπτυσσόμενη οικονομία το 2022, καθώς το έτος αυτό το κράτος ήταν ικανό να ξεπληρώσει δάνεια ύψους 2,7 δις ευρώ προς χώρες της Ευρωζώνης για πρώτη φορά μετά την οικονομική κρίση. Ωστόσο, ο Μητσοτάκης κατακρίθηκε για την αύξηση της διαφθοράς, την επιδείνωση της ελευθερίας τύπου , το σκάνδαλο Novartis , το σκάνδαλο τηλεφωνικών υποκλοπών του 2022 και το σιδηροδρομικό δυστύχημα των Τεμπών του 2023. Επιπρόσθετα, έλαβε υποστήριξη αλλά και αποδοκιμασίες για τον τρόπο διαχείρισης της μεταναστευτικής κρίσης και τις επαναπροωθήσεις μεταναστών από την ελληνική κυβέρνηση. Σύμφωνα με την έρευνα που έγινε το 2022 για το Ευρωβαρόμετρο 2658 / SP523, η Ελλάδα υπό τη διοίκηση του Μητσοτάκη είναι η πιο διεφθαρμένη χώρα της Ευρωπαϊκής Ένωσης.
Βιογραφικά στοιχεία
Γεννήθηκε στην Αθήνα στις 4 Μαρτίου 1968.
Είναι ο μοναδικός γιος και το τελευταίο από τα τέσσερα παιδιά του πρώην πρωθυπουργού της Ελλάδας Κωνσταντίνου Μητσοτάκη και της Μαρίκας Γιαννούκου. Από την πλευρά του πατέρα του, κατάγεται από οικογένεια πολιτικών και είναι απόγονος της αδερφής του Ελευθέριου Βενιζέλου. Μεταξύ άλλων, είναι δισέγγονος του πολιτικού Κωστή Μητσοτάκη, εγγονός του Κυριάκου Μητσοτάκη και αδελφός της πρώην υπουργού Εξωτερικών Ντόρας Μπακογιάννη. Όταν ήταν έξι μηνών, ο πατέρας του διέφυγε στο εξωτερικό και η οικογένειά του τέθηκε υπό κατ'οίκον περιορισμό από το καθεστώς της Χούντας. Έναν χρόνο αργότερα, δόθηκε διαβατήριο στη μητέρα του και έτσι αναχώρησαν για το Παρίσι, όπου βρισκόταν ο Κωνσταντίνος Μητσοτάκης.
Μετά την επιστροφή της οικογένειάς του στην Ελλάδα το 1973 ο Μητσοτάκης φοίτησε με τη βοήθεια του επιχειρηματία Μποδοσάκη Αθανασιάδη στο Κολλέγιο Αθηνών, απ' όπου αποφοίτησε ως αριστούχος («salutatorian») το 1986. Σπούδασε Κοινωνικές Επιστήμες στο Πανεπιστήμιο Χάρβαρντ, όπου βραβεύτηκε για τη διπλωματική εργασία που εκπόνησε με αντικείμενο την εξωτερική πολιτική της Κυβερνήσεως των ΗΠΑ απέναντι στην Ελλάδα. Στη συνέχεια, πραγματοποίησε μεταπτυχιακές σπουδές στο Πανεπιστήμιο Στάνφορντ με αντικείμενο την Ευρωπαϊκή Ενοποίηση και, εκ νέου, στο Πανεπιστήμιο Χάρβαρντ με αντικείμενο τη Διοίκηση Επιχειρήσεων.
Το 1997 νυμφεύτηκε την πολωνικής καταγωγής Μαρέβα Γκραμπόφσκι, επιχειρηματία και πρώην τραπεζικό στέλεχος. Έχουν αποκτήσει μαζί τρία παιδιά: τη Σοφία, τον Κωνσταντίνο και τη Δάφνη.
Επαγγελματική σταδιοδρομία
Μετά το πέρας των σπουδών του εργάστηκε για λογαριασμό της αγγλικής Chase Investment Bank με έδρα το Λονδίνο, κατά τη διάρκεια της περιόδου μεταξύ 1990-1991, ως οικονομικός αναλυτής, καθώς και για λογαριασμό της McKinsey & Company κατά τη διάρκεια της περιόδου μεταξύ 1995-1997, ως σύμβουλος πελατών με αντικείμενο εστίασης τις χρηματοοικονομικές υπηρεσίες και τις τηλεπικοινωνίες, προτού, στη συνέχεια, εργαστεί για λογαριασμό θυγατρικών εταιρειών ελληνικών τραπεζών, όπως η Alpha Ventures της Alpha Bank, κατά τη διάρκεια της περιόδου μεταξύ 1997-1999, ως ανώτερος υπεύθυνος επενδύσεων (αγγλικά: senior investment officer), καθώς και η NBG Venture Capital της Εθνικής Τράπεζας της Ελλάδος, κατά τη διάρκεια της περιόδου μεταξύ 1999-2003, ως διευθύνων σύμβουλος (αγγλικά: chief executive officer), στο πλαίσιο του οποίου αξιώματος, κατά τη διάρκεια του Παγκοσμίου Οικονομικού Φόρουμ του 2003, βραβεύτηκε ως «παγκόσμιος ηγέτης του αύριο» (αγγλικά: «Global Leader for Tomorrow»). Επί κυβέρνησης Καραμανλή διαπιστώθηκε ότι είχαν δοθεί σε επιχειρήσεις που δεν πληρούσαν τις προϋποθέσεις επιδοτήσεις οι οποίες επιστράφηκαν από την Εθνική Τράπεζα, ενώ η εταιρεία τέθηκε σε εκκαθάριση. Ο ανακριτής ζήτησε την άρση της ασυλίας του Μητσοτάκη, αλλά ο Μητσοτάκης ισχυρίστηκε ότι η μη θεώρηση των επιχειρήσεων αυτών ως καινοτόμων από κυβερνητικά στελέχη αμφισβητούσε την όλη επιχειρηματική λογική της εταιρείας και δεν υπήρχε ποινική διάσταση στην υπόθεση ούτε ζημία για το ελληνικό δημόσιο ή την ΕΕ και η Βουλή απέρριψε την άρση της ασυλίας του τον Ιανουάριο του 2009.
Βουλευτής και υπουργός
Στις 25 Ιουνίου 2013, ανέλαβε τη θέση του υπουργού Διοικητικής Μεταρρύθμισης και Ηλεκτρονικής Διακυβέρνησης στην κυβέρνηση Αντώνη Σαμαρά, μετά τον πρώτο ανασχηματισμό, θέση που διατήρησε μέχρι τις 27 Ιανουαρίου 2015. Ως υπουργός, επέβλεψε πρόγραμμα κινητικότητας 12.000 δημοσίων υπαλλήλων που οδήγησε στην απομάκρυνση των καθαριστριών του Υπουργείου Οικονομικών και εκατοντάδων σχολικών φυλάκων, ενώ υπάλληλοι της δημοτικής αστυνομίας και διοικητικοί υπάλληλοι των πανεπιστημίων μετακινήθηκαν σε άλλες θέσεις.
Πρόεδρος της Νέας Δημοκρατίας και αρχηγός της Αξιωματικής Αντιπολίτευσης
Ο Μητσοτάκης όρισε αντιπροέδρους του κόμματος τον Κωστή Χατζηδάκη και τον Άδωνι Γεωργιάδη.
Με απόφαση του Μητσοτάκη διαγράφηκαν από τη ΝΔ τον Οκτώβριο του 2017 η βουλευτής Β' Αθηνών Κατερίνα Παπακώστα, η οποία ίδρυσε τη Νέα Ελληνική Ορμή, και τον Φεβρουάριο του 2018 ο Ευάγγελος Αντώναρος, υψηλόβαθμο στέλεχος των κυβερνήσεων Κώστα Καραμανλή.
Ο Μητσοτάκης αντιτάχθηκε στη συμφωνία των Πρεσπών, χαρακτηρίζοντάς την «εθνική ήττα και εθνικό λάθος», κατά τη συζήτηση για την κύρωσή της στη Βουλή των Ελλήνων τον Ιανουάριο του 2019. Απέδωσε τη συνομολόγησή της στην ύπαρξη συμφωνίας για την ακύρωση της μείωσης των συντάξεων με αντάλλαγμα την υπογραφή της συμφωνίας και κατηγόρησε τον πρωθυπουργό Αλέξη Τσίπρα ότι υπήρξε ο πρώτος Έλληνας πρωθυπουργός σε διάστημα 30 ετών που αναγνώρισε την ύπαρξη «μακεδονικής» εθνότητας και γλώσσας.
Πρώτη κυβέρνηση (2019 - 2023)
μικρογραφία|Ο Μητσοτάκης με την πρωθυπουργό της Φινλανδίας, [[Σάνα Μάριν]]
Στις εθνικές εκλογές της 7ης Ιουλίου 2019, η Νέα Δημοκρατία κέρδισε με ποσοστό 39,85% και διαφορά 8,32% από τον ΣΥΡΙΖΑ. Στις 8 Ιουλίου 2019, ο Μητσοτάκης ορκίστηκε πρωθυπουργός της Ελλάδας. Στις 9 Ιουλίου 2019 ορκίστηκαν τα μέλη της κυβέρνησης του.
Κατά την πρωθυπουργία Μητσοτάκη μειώθηκαν κάποιοι φόροι, αυξήθηκαν οι άμεσες ξένες επενδύσεις σε πρωτοφανή ύψη και διαδόθηκε η χρήση ψηφιακών υπηρεσιών στη δημόσια διοίκηση, σε συμφωνία με προεκλογικές του δεσμεύσεις. Μετά την πανδημία η ελληνική οικονομία αναπτύχθηκε με υψηλούς ρυθμούς, αλλά οι εισαγωγές αυξήθηκαν κατά πολύ περισσότερο από τις εξαγωγές, πενταπλασιάζοντας το έλλειμα του ισοζυγίου τρεχουσών συναλλαγών σε σχέση με το 2019· οι περισσότερες ξένες επενδύσεις πραγματοποιούνται σε ακίνητα, ενώ οι επενδύσεις σε νέες παραγωγικές μονάδες μειώθηκαν· η ανεργία μειώθηκε στο χαμηλότερο επίπεδο από το 2009, αλλά παραμένει υψηλή, ενώ πολλές θέσεις εργασίας είναι χαμηλά αμειβόμενες ή επισφαλείς. Τέλος, το δημόσιο χρέος μειώθηκε ως ποσοστό του ΑΕΠ κυρίως λόγω πληθωρισμού, αλλά αυξήθηκε σε απόλυτα ποσά.
Στον απόηχο διαμαρτυριών για το σιδηροδρομικό δυστύχημα στα Τέμπη ο Μητσοτάκης ανακοίνωσε στις 28 Μαρτίου 2023 την πρόωρη διενέργεια βουλευτικών εκλογών στις 21 Μαΐου. Στις εκλογές η Νέα Δημοκρατία έλαβε 2.407.750 ψήφους (ποσοστό 40,79%), εκλέγοντας 146 βουλευτές. Στις 22 Μαΐου ο Μητσοτάκης έλαβε από την Πρόεδρο της Δημοκρατίας Κατερίνα Σακελλαρόπουλου εντολή σχηματισμού κυβέρνησης, την οποία παρέδωσε αυθημερόν μετά από τηλεφωνική επικοινωνία που είχε με όλους τους αρχηγούς των πολιτικών κομμάτων της νέας Βουλής. Στις 25 Μαΐου παρέδωσε την πρωθυπουργία στον υπηρεσιακό πρωθυπουργό Ιωάννη Σαρμά, μέχρι πρότινος πρόεδρο του Ελεγκτικού Συνεδρίου. Στις 29 Μαΐου η Βουλή διαλύθηκε και προκηρύχθηκαν νέες βουλευτικές εκλογές για τις 25 Ιουνίου.
Δεύτερη κυβέρνηση (2023 - σήμερα)
Στις εθνικές εκλογές της 25ης Ιουνίου 2023, η Νέα Δημοκρατία κέρδισε με ποσοστό 40,56%. Στις 26 Ιουνίου ο Μητσοτάκης ορκίστηκε πρωθυπουργός της Ελλάδας και την επομένη ορκίστηκε η κυβέρνησή του.
Σκάνδαλο της Siemens
Μερίδα των ελληνικών ΜΜΕ κατηγόρησαν τον Μητσοτάκη για χρηματισμό από την εταιρεία Siemens το 2008, όταν ξέσπασε το σκάνδαλο της γερμανικής εταιρείας στην Ελλάδα. Τον Ιούνιο του 2008 δημοσιεύτηκαν στον ελληνικό Τύπο διάφορα τιμολόγια ηλεκτρονικού εξοπλισμού που βρέθηκαν στην κατοχή του, τα οποία φέρεται να εξοφλήθηκαν μερικές ημέρες μετά από την παρέμβαση εισαγγελέα στην εταιρεία και την κατάθεση μαρτύρων. Ο εξοπλισμός αφορούσε τηλεπικοινωνιακές και ηλεκτρονικές συσκευές. Η γνησιότητα των τιμολογίων επιβεβαιώθηκε. Παρ' όλα αυτά ο Μητσοτάκης δήλωσε αθώος και ότι δεν εισέπραξε κανένα δώρο από την Siemens. Σε ερώτηση δημοσιογράφου πώς συνέβη και ο ίδιος και οι αδελφές του, Ντόρα Μπακογιάννη και Κατερίνα Μητσοτάκη, αγόρασαν τηλεφωνικό εξοπλισμό την ίδια χρονική περίοδο από την ίδια εταιρεία, εκείνος απάντησε πως «δεν υπάρχουνε πολλές εταιρείες που να προμηθεύουν τηλεφωνικά κέντρα στην αγορά». Για την υπόθεση αυτή, δεν ασκήθηκε ποινική δίωξη.
Συμφωνία των Πρεσπών
Στην συζήτηση της Ολομέλειας της Βουλής για την επικύρωση της Συμφωνίας των Πρεσπών, που διεξήχθη τον Ιανουάριο του 2019, ο Μητσοτάκης ως αρχηγός της αξιωματικής αντιπολίτευσης τότε, κάλεσε τους βουλευτές του αλλά και όλους τους βουλευτές, να καταψηφίσουν την συμφωνία, η οποία όπως υποστήριξε αποτελούσε «εθνική ήττα» και «εθνικό λάθος» που θα οδηγούσε τη χώρα σε περιπέτειες.
Ωστόσο, μετά την ανάληψη της εξουσίας, τον Ιούλιο του 2019, η φρασεολογία άλλαξε, γεγονός που δεν διέφυγε της προσοχής της νέας αξιωματικής αντιπολίτευσης, του ΣΥΡΙΖΑ, που εγκάλεσε τον πρωθυπουργό, για «πατριδοκαπηλεία» αλλά και του  Κινήματος Αλλαγής, που χαρακτήρισε τον πρωθυπουργό, «Ιανό» και το κόμμα του, «διπρόσωπο».
Αντιμετώπιση πανδημίας Covid-19
thumb|left|Το διάγγελμα του Μητσοτάκη στις 22 Μαρτίου 2020, στο οποίο ανακοινώνει την έναρξη του [[lockdown.]] Τον Δεκέμβριο του 2020 ο Μητσοτάκης δέχτηκε κριτική έπειτα από τη δημοσίευση φωτογραφίας του από τις 29 Νοεμβρίου 2020 που τον εμφάνιζε να είναι βρίσκεται με άλλα άτομα στην Πάρνηθα χωρίς να φοράει μάσκα, ενώ η χρήση της ήταν υποχρεωτική και οι μετακινήσεις περιορισμένες. Σε άλλο περιστατικό, στις 6 Φεβρουαρίου 2021, κατά την επίσκεψή του στην Ικαρία βρέθηκε στο σπίτι του βουλευτή της Νέας Δημοκρατίας Χριστόδουλο Στεφανάδη για γεύμα μαζί με δεκάδες άτομα ενώ ίσχυαν περιορισμοί στις συγκεντρώσεις, γεγονός για το οποίο του ασκήθηκε κριτική από κόμματα της αντιπολίτευσης και μέσα ενημέρωσης.
Ο ίδιος ο πρωθυπουργός εμβολιάστηκε στις 27 Δεκεμβρίου 2020, την ημέρα που ξεκίνησαν οι εμβολιασμοί στην Ελλάδα. Η πρόταση για κοινό υγειονομικό πιστοποιητικό υιοθετήθηκε από την Ευρωπαϊκή Ένωση, ενώ και το σχέδιο της Ελλάδα για την αξιοποίηση της ευρωπαϊκής ενίσχυσης ύψους 31 δις επαινέθηκε από τους αξιωματούχους της ΕΕ. Στα μέσα Ιουλίου 2021 υπερψηφίστηκε ο υποχρεωτικός εμβολιασμός των υγειονομικών.
Κατά τη διάρκεια ομιλίας του σε κοινοβουλευτική συζήτηση το Δεκέμβριο του 2021 για την πανδημία CoViD-19 ο Μητσοτάκης δήλωσε πως δεν έχει κάποια ένδειξη ότι παρατηρείται μεγαλύτερη θνησιμότητα στους ασθενείς με COVID-19 που είναι διασωληνωμένοι εκτός ΜΕΘ σε σχέση με αυτούς οι οποίοι είναι διασωληνωμένοι σε ΜΕΘ και ζήτησε από το ΣυΡιζΑ να την προσκομίσει αν διαθέτει. Τον ίδιο μήνα δημοσιεύθηκε μελέτη του επικεφαλής της επιτροπής λοιμωξιολόγων Σωτήρη Τσιόδρα και του καθηγητή Θεόδωρου Λύτρα, η οποία διαπίστωνε μεταξύ άλλων ότι η νοσηλεία εκτος ΜΕΘ σχετιζόταν με αυξημένη κατά 87% θνητότητα σε σχέση με τη νοσηλεία σε ΜΕΘ. Ο Λύτρας δήλωσε ότι η ανάλυση είχε γίνει το Μάιο και είχε γνωστοποιηθεί «άμεσα κ επανειλημμένα σε όλους όσους λαμβάνουν τις αποφάσεις στο ανώτατο επίπεδο». Στελέχη της κυβέρνησης Μητσοτάκη αρνήθηκαν ότι γνώριζαν τη μελέτη και ο κυβερνητικός εκπρόσωπος είπε ότι ο Μητσοτάκης ποτέ δεν ισχυρίστηκε ότι είναι ίδια η αντιμετώπιση εντός και εκτός ΜΕΘ.
Σκάνδαλο τηλεφωνικών παρακολουθήσεων
Αρχές Αυγούστου του 2022, ο πρόεδρος του ΠΑΣΟΚ-Κινήματος Αλλαγής, Νίκος Ανδρουλάκης, αποκάλυψε ότι υπήρξε θύμα παρακολούθησης μέσω του κινητού του τηλεφώνου από κακόβουλο λογισμικό, κατ' εντολή της ΕΥΠ. Το ίδιο έκαναν και δυο δημοσιογράφοι, ο Θανάσης Κουκάκης και ο Σταύρος Μαλιχούδης. Η αντιπολίτευση και τα ΜΜΕ, ελληνικά και διεθνή, έκαναν λόγο για σκάνδαλο που πλήττει τη πολιτική ζωή και τη δημοκρατία.
Ο Μητσοτάκης, υποστήριξε ότι η αντικειμενική πολιτική ευθύνη αναλήφθηκε με την παραίτηση του ανιψιού του, Γρηγόρη Δημητριάδη, από τη θέση του γενικού γραμματέα του πρωθυπουργού, ενώ για την παρακολούθηση του Νίκου Ανδρουλάκη ανέφερε ότι ήταν λάθος απόφαση του διοικητή της ΕΥΠ, Παναγιώτη Κοντολέοντα, που δεν συνεκτίμησε σωστά την ιδιότητα του προέδρου του ΠΑΣΟΚ-Κινήματος Αλλαγής. Υπερασπίστηκε τη λειτουργία της υπηρεσίας πληροφοριών, θεωρώντας πως παράγει ωφέλιμο για το έθνος έργο, ενώ με την τοποθέτηση του νέου διοικητή, διπλωμάτη Θεμιστοκλή Δεμίρη, θεώρησε ότι θα αποκατασταθεί το πολιτικό κριτήριο στις αποφάσεις παρακολούθησης. Παράλληλα, πρότεινε αλλαγές που θα ενισχύσουν τον έλεγχο της Υπηρεσίας.
Αν και ο ίδιος o πρωθυπουργός είχε αρνηθεί επανειλημμένα οποιαδήποτε σχέση της κυβέρνησης με το κατασκοπευτικό λογισμικό Predator της εταιρείας Intellexa, το οποίο σε τοποθετήσεις του έχει χαρακτηρίσει παράνομο κακόβουλο λογισμικό, το ελληνικό υπουργείο Εξωτερικών σε απάντηση στους New York Times παραδέχτηκε ότι τον Νοέμβριο του 2021 αδειοδότησε την Intellexa να εξάγει το Predator στη Μαδαγασκάρη.
Εξωτερικοί σύνδεσμοι
Κατηγορία:Πρωθυπουργοί της Ελλάδας Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες οικονομολόγοι Κυ Κυ Κατηγορία:Βουλευτές Β΄ Αθηνών Κατηγορία:Έλληνες υπουργοί Διοικητικής Μεταρρύθμισης και Ηλεκτρονικής Διακυβέρνησης Κατηγορία:Βουλευτές Β2' Δυτικού Τομέα Αθηνών Κατηγορία:Πολιτικοί της Νέας Δημοκρατίας Κατηγορία:Απόφοιτοι του Πανεπιστημίου Χάρβαρντ Κατηγορία:Έλληνες πολιτικοί του 21ου αιώνα Κατηγορία:Βουλευτές Α΄ Θεσσαλονίκης
Ανρί Ντερός
Ο Ανρί Ντερός (γαλλ. Henri Desroche) ήταν Γάλλος κοινωνιολόγος και θεολόγος. Γεννήθηκε στις 12-04-1914 στο Ροάν του νομού Λουάρ στη Γαλλία και πέθανε στις 01-06-1994 στη Βιλζουΐφ της Γαλλίας. Από το 1936 είχε ενταχθεί ως ιερέας στο Τάγμα των Δομινικανών και είχε πάρει το όνομα Ανρί-Σαρλ (Henri-Charles) και πρόσθεσε ένα "s" στο επώνυμό του κι έτσι ονομαζόταν Henri-Charles Desroches. Το 1950 εγκατέλειψε το τάγμα. Ήταν μέλος της ομάδας «Κοινωνιολογία των Θρησκειών». Το 1956 ίδρυσε το περιοδικό Αρχείο της Κοινωνιολογίας των Θρησκειών (Archives de Sociologie des Religions). Το 1957 δημιούργησε το Διεθνές Αρχείο Κοινωνιολογίας, Συνεργασίας και Ανάπτυξης (Archives Internationales de Sociologie de la Coopération et du Développement), ένα περιοδικό του Γραφείου Συνεργατικών και Κοινοτικών Σπουδών BECC. Επίσης, ίδρυσε στο Παρίσι το Συνεργατικό κολέγιο (Collège Coopératif), ένα πολιτιστικό ίδρυμα για τον Τρίτο Κόσμο.
Αντιλήψεις του
Ασχολήθηκε με την κοινωνιολογία της θρησκείας. Διερεύνησε τη σχέση Χριστιανισμού και σοσιαλισμού. Ανέπτυξε την ιδέα της κοινωνιολογίας της ελπίδας σε μια προσπάθεια σύμπραξης χριστιανικών και κοινωνικών ουτοπιών, όπως ο μαρξισμός. Στο βιβλίο του «Η κοινωνιολογία της ελπίδας» κάνει μία ανάλυση των χιλιαστικών προσδοκιών σε διάφορους πολιτισμούς, όπως στον Ιουδαϊσμό, το Χριστιανισμό, τους Μορμόνους και τα κινήματα του «Μαύρου Μεσσία» στον Τρίτο Κόσμο. Ανέλυσε τη σχέση μεταξύ επαναστατικών ιδεολογιών και θρησκευτικού μεσσιανισμού. Υποστήριξε ότι τα παλιότερα χιλιαστικά κινήματα είχαν κυρίως θρησκευτικό χαρακτήρα, ενώ τα νεότερα κυρίως κοινωνικό χαρακτήρα. Επίσης, ασχολήθηκε με τα συνεργατικά συστήματα και κινήματα. Μελέτησε αρκετά τον μαρξισμό και είχε ποικίλα ενδιαφέροντα. Στο βιβλίο του «The American Shakers; from neo-Christianity to presocialism» ανέλυσε το ουτοπικό κίνημα των Σέϊκερς στις Η.Π.Α.. Σύμφωνα με τον Ντερός το κίνημα των Σέϊκερς προέρχεται από αντικονφορμιστές θρησκευτικούς ριζοσπάστες του 18ου αιώνα, που αντιδρούσαν στις ανάγκες του πρώτου βιομηχανικού προλεταριάτου. Παρουσιάζει το κίνημα των Σέϊκερς σαν τον συνδετικό κρίκο ανάμεσα στον Χριστιανισμό του 18ου αιώνα και τον σοσιαλισμό του 20ου αιώνα.
Μποναίρ
Η Μποναίρ, (Ολλανδικά: Bonaire, Παπιαμέντο: Boneiru), ήταν τμήμα των Ολλανδικών Αντίλλων ως τις 10 Οκτωβρίου του 2010 οπότε και έγινε ειδικός δήμος της Ολλανδίας έπειτα από δημοψήφισμα των κατοίκων της. Αποτελείται από το ομώνυμο νησί Μποναίρ (με έκταση 288 τ.χλμ.) και την ακατοίκητη νησίδα Κλάιν Μποναίρ (δηλαδή Μικρή Μποναίρ με έκταση 6 τ.χλμ.). Μαζί με την Αρούμπα και το Κουρασάο αποτελούν τα νησιά ABC. Έχει συνολική έκταση 294 τετρ. χλμ. και πληθυσμό 24.090 κατοίκους, σύμφωνα με επίσημη εκτίμηση για το 2023. Πρωτεύουσα του νησιού είναι το Κράλεντικ. Οι πρώτοι γνωστοί κάτοικοι του νησιού ήταν οι Caquetio Indians ένα κλάδος των Αραουάκων που κατέφθασαν με κανό από τη Βενεζουέλα περίπου το 1000 μ.Χ.. Αρχαιολογικά ερείπια του πολιτισμού των Caquetio έχουν βρεθεί σε ορισμένες περιοχές της Μποναίρ. Ενώ μετά την ανακάλυψη του νησιού από τους Ισπανούς, το νησί ακολούθησε τη μοίρα των υπόλοιπων νησιών ABC.
Δημοψήφισμα 2010
Έπειτα από αναβολές, το δημοψήφισμα για το μέλλον της Μποναίρ έγινε στις 17 Δεκεμβρίου 2010, με ποσοστό 84% να τάσσονται υπέρ του να γίνει τμήμα της Ολλανδίας. Ωστόσο, καθώς η συμμετοχή του 35% ήταν κάτω από το απαιτούμενο 51%, τα αποτελέσματα του δημοψηφίσματος κηρύχθηκαν άκυρα.
Ολλανδική Μποναίρ
Αντιπρόσωποι της Εθνικής Κυβέρνησης των Κάτω Χωρών έχουν διατελέσει (για την Μποναίρ, τον Άγιο Ευστάθιο και τη Σάμπα)
Ιερός Ναός Αγίου Νικολάου Πειραιώς
Ο Ιερός Ναός Αγίου Νικολάου Πειραιώς βρίσκεται στο λιμάνι του Πειραιά.
Ο σημερινός ναός αρχιτεκτονικώς
Ο σημερινός ναός είναι έργο του Ιωάννη Λαζαρίμου θεμελιωμένος στα 1879 και ολοκληρωμένος στα 1902 με τη βοήθεια του δημοτικού αρχιτέκτονα Γεωργίου Ζίζηλα. Ο τύπος του είναι σταυροειδής εγγεγραμμένος τετρακιόνιος με μορφή νεοκλασσικού ρυθμού. Τα τρία μνημειώδη πρόπυλα στη δυτική τη βόρρεια και στη νότια όψη πλησιάζουν αρχαίο κορινθιακό ναΐσκο. Η βασική κατασκευή ξεκίνησε στα 1881 και ολοκληρώθηκε στα 1890 ενώ την περίοδο 1894-1899 ανανεώνεται η πλακόστρωση των δαπέδων, τα μαρμάρινα παράθυρα, τα κωδωνοστάσια το πρόπυλα και τα κλιμακοστάσια στη δυτική και νότια όψη. Στον περίβολο κτίζονται δύο δωμάτια και μία αποθήκη.
Σκλήθρα Τρικάλων
Τα Σκλήθρα Αρματολικού είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 751 μέτρων. Είναι χωριό του πρώην δήμου Νεράιδας.
Το χωριό αποτελείται από κτηνοτροφικές μονάδες.
Κατηγορία:Χωριά του νομού Τρικάλων Κατηγορία:Δήμος Πύλης
Σίνδοι
thumb|250px|Αρχαία αγγεία (αρύβαλλοι) από την νεκρόπολη των Σινδών, στη Φαναγόρεια.
Οι Σινδοί ήρθαν σε επαφή με τους Έλληνες και ανέπτυξαν στενές σχέσεις· τον 6ο αιώνα π.Χ. ιδρύθηκαν οι πρώτες ελληνικές αποικίες στην επικράτειά τους. Αρχαιολογικά ευρήματα στους οικισμούς Σεμιμπράτνεγιε και Ανάπσκογιε, όπως αμφορείς από τη Χίο και Λέσβο δείχνουν εμπορικές συναλλαγές μεταξύ των Σινδών και Ελλήνων ή ακόμη και συγκατοίκηση στους οικισμούς. Οι Σινδοί έκοβαν αργυρά νομίσματα με τη μορφή τού Ηρακλή στη μία πλευρά, που φέρει τη λεοντή στο κεφάλι και είναι γονατιστός με το τόξο του, ενώ και στην άλλη πλευρά έφεραν συνήθως την επιγραφή ΣΙΝΔΩΝ μαζί με κεφαλή ίππου ή παράσταση γλαύκας.
Από τους γνωστότερους Σινδούς ήταν ο Σωπαίος, που αναφέρεται από τον Ισοκράτη στους λόγους του. Η κόρη του Σωπαίου είχε παντρευτεί γιο τού βασιλιά τού Βοσπόρου Σατύυρου και όταν η χώρα των Σινδών προσαρτήθηκε στο Βασίλειο του Βοσπόρου απέκτησε μεγάλη γη. Από την ιστορία του Σωπαίου και αυτή της Τιργαταώς φαίνεται, ότι το ελληνικό Βασίλειο του Βοσπόρου επέμβαινε στα εσωτερικά των Σινδών, και κάποια στιγμή η χώρα τους έγινε τμήμα τους. Παρά τις προσπάθειες των υπολοίπων Μαιωτών να επανακτήσουν με πόλεμο τη χώρα των Σινδών δεν τα κατάφεραν, μάλιστα οι απόγονοι τού Σατύρου φέρουν και τον τίτλο και τού βασιλιά των Σινδών.
Οι Σινδοί αργότερα ενσωματώθηκαν υπό τον Μιθριδάτη στο Βασίλειο τού Πόντου. Ήταν γνωστοί σαν λαός μέχρι τον 6ο μ.Χ. αιώνα και αναφέρονται από τον περιηγητή Διονύσιο.
Πηγές
Κατηγορία:Αρχαίοι λαοί Κατηγορία:Λαοί της Σκυθίας
Ελέα
Η Υέλη και μεταγενέστερα Ελέα ήταν αρχαία ελληνική αποικία κτισμένη στην περιοχή της Καμπανίας. Ιδρύθηκε από Φωκαείς οι οποίοι κατέφυγαν στην περιοχή κατά την διάρκεια της Περσικής κατοχής της Ιωνίας μεταξύ του 538 και 535 π.Χ. Η πόλη είναι γνωστή για μια από τις σημαντικότερες φιλοσοφικές σχολές της αρχαιότητας, την Ελεατική σχολή, με κυριότερους εκπροσώπους τον Παρμενίδη και τον Ζήνωνα. Στη ρωμαϊκή εποχή και στα λατινικά είναι γνωστή ως Velia.
Ιστορία
Η πόλη ιδρύθηκε όταν άποικοι Φωκαείς εκτοπισμένοι από τους Πέρσες που πολιορκούσαν την Φώκαια, εγκατέλειψαν την πόλη με τα πλοία τους με σκοπό να εγκατασταθούν στην αποικία τους στην Κορσική, Αλαλία. Τελικά ύστερα από οκτώ ή δέκα χρόνια περιπλάνησης κατέληξαν στο Ρήγιο της Καλαβρίας. Μετά την συνάντησή τους με τον φιλόσοφο Ξενοφάνη, ο οποίος βρισκόταν εκείνη την περίοδο απέναντι στην Μεσσήνη, κατευθύνθηκαν βόρεια όπου ίδρυσαν μία νέα πόλη. Το αρχικό όνομα της νέας πόλης ήταν Υέλη, στην συνέχεια έγινε Έλη και τελικά Ελέα. Η Ελέα βρισκόταν στο ίδιο γεωγραφικό πλάτος με την μητρόπολή τους την Φώκαια. Από τα ερείπια των τειχών της πόλης που σώζονται ίχνη τους ακόμα και σήμερα φαίνεται πως η πόλη είχε περίμετρο τριών μιλίων.
Ελεατική σχολή
Η Ελεατική σχολή ήταν μία προσωκρατική φιλοσοφική σχολή και ιδρύθηκε τον 5ο αιώνα π.Χ. στην Ελέα. Ιδρυτής της ήταν ο Παρμενίδης και κατά άλλους ο Ξενοφάνης. Άλλα σημαντικά μέλη της σχολής ήταν ο Ζήνων ο Ελεάτης και ο Μέλισσος ο Σάμιος.
Παραπομπές
Κατηγορία:Αποικίες της Φώκαιας Κατηγορία:Αποικίες της Μεγάλης Ελλάδας Κατηγορία:Αρχαίες πόλεις της Ιταλίας Κατηγορία:Μνημεία Παγκόσμιας Κληρονομιάς στην Ιταλία Κατηγορία:Αρχαίοι ελληνικοί αρχαιολογικοί τόποι στην Ιταλία
Πολιτισμός της Μαλαισίας
thumb|295px|alt=The wooden frame of a house under construction, with the floor raised off the ground|Ανέγερση παραδοσιακού σπιτιού με ξύλινο σκελετό στο [[Σαμπάχ]] Ο πολιτισμός της Μαλαισίας προέρχεται από τους ποικίλους πολιτισμούς των διαφορετικών ανθρώπων της Μαλαισίας. Οι πρώτοι άνθρωποι που ζούσαν στην περιοχή ήταν αυτόχθονες φυλές («Οράνγκ Ασάλ»), που εξακολουθούν να παραμένουν. Ακολούθησαν οι Μαλαισιανοί, οι οποίοι μετακόμισαν εκεί από την ηπειρωτική Ασία κατά την αρχαιότητα. Οι κινεζικές και οι ινδικές πολιτιστικές επιρροές άφησαν το σημάδι τους μετά την έναρξη του εμπορίου με αυτές τις χώρες και αυξήθηκαν με τη μετανάστευση προς τη Μαλαισία. Πολιτισμοί που επηρέασαν σε μεγάλο βαθμό αυτόν της Μαλαισίας υπήρξαν επίσης ο περσικός, ο αραβικός (λόγω θρησκείας) και ο βρετανικός (λόγω αποικιοκρατίας). Οι πολλές διαφορετικές εθνικότητες που υπάρχουν σήμερα στη Μαλαισία έχουν τις δικές τους μοναδικές διάκριτες πολιτιστικές ταυτότητες, με κάποιες αλληλοεπικαλύψεις. Η κοινωνία της Μαλαισίας έχει χαρακτηρισθεί ως «η Ασία σε μικρογραφία».
thumb|right|Η [[Σίτι Νουρχαλίζα σε γάμο φορώντας παραδοσιακό τουντόνγκ.]] Οι τέχνες και η μουσική έχουν μακρά παράδοση στη Μαλαισία, με την τέχνη της Μαλαισίας να χρονολογείται από τα σουλτανάτα της Μαλαισίας. Η παραδοσιακή τέχνη ήταν επικεντρωμένη σε τομείς όπως η γλυπτική αναγλύφων, η αργυροχοΐα και η υφαντική. Τα ισλαμικά ταμπού περιόρισαν έργα τέχνης που απεικόνιζαν την ανθρώπινη μορφή μέχρι τα μέσα του 20ού αιώνα. Οι ερμηνευτικές τέχνες και το θέατρο σκιών είναι δημοφιλείς δραστηριότητες και συχνά εμφανίζουν ινδικές επιρροές. Ποικίλες επιρροές παρατηρούνται στην αρχιτεκτονική, από μεμονωμένους πολιτισμούς της Μαλαισίας και από άλλες χώρες. Μεγάλες σύγχρονες κατασκευές έχουν ανεγερθεί, συμπεριλαμβανομένων των υψηλότερων δίδυμων κτιρίων στον κόσμο, των δίδυμων Πύργων Πετρόνας. Η μουσική της Μαλαισίας έχει ποικίλες ρίζες και βασίζεται σε μεγάλο βαθμό σε κρουστά όργανα. Μεγάλο μέρος της πρώιμης μαλαισιανής λογοτεχνίας βασίσθηκε πάνω σε ινδικά έπη, τα οποία παρέμειναν αμετάβλητα ακόμη και όταν οι Μαλαισιανοί έγιναν Μουσουλμάνοι. Αυτό έχει επεκταθεί τις τελευταίες δεκαετίες. Η αγγλική λογοτεχνία παρέμεινε περιορισμένη στην ανώτερη τάξη, μέχρι την άφιξη της τυπογραφίας. Κινεζικά και ινδικά λογοτεχνικά έργα γραμμένα στη Μαλαισία εμφανίσθηκαν κατά τον 19ο αιώνα.